આ સર્પોની વાત પણ કંઇક એવી છે કે પહેલા તો આ પૃથ્વી પર માત્ર વિવિધ પ્રકારની ગરોળીઓ એટલે કે લીઝાર્ડસ જ અસ્તિત્વમાં હતી. આ બધી ગરોળીઓને જે-તે સમયે વાતાવરણમાં આવેલા અચાનક બદલાવ અથવા તો જમીનનીસપાટી ઉપર ખોરાકની અછત જેવા કારણોસર જમીનની નીચે ભુગર્ભમાં વસવાટ કરવાની ફરજ પડી. વીતિ રહેલા સમયની સાથે સાથે, આ ગરોળીઓને તેમના નવા પ્રાકૃત્તિક વસવાટ એટલે કે દરોમાં અવર-જવર કરવામાં પોતાના પગ નડતરરૂપ બની ગયાં. આથી આ ગરોળીઓએ પેઢી-દર-પેઢી પોતાના પગને ટૂંકા કરવાની શરૂઆત કરી હશે અને અંતેતેઓના શરીરે આજના જમાનાના સર્પોનું રૂપ ધારણ કર્યું હશે. આ રીતે થયો છે સર્પનો ઉદ્દભવ. હવે તમે જ વિચારો કે સભ્ય સમાજના આ પૃથ્વી પરના ૨૦૧૪ વર્ષોનો જ્ઞાત ઇતિહાસ અને તેની સામે સર્પોનો પૃથ્વી સાથેનો ત્રણસો સાઇઠ (૩૬૦) લાખ વર્ષ પુરાણો નાતો . . . ખેડે તેની જમીનનો ન્યાય માનવે પોતાના માટે તો બનાવ્યો છે પરંતુ આપણા અસ્તિત્વમાં આવ્યાના લાખો વર્ષો પૂર્વેથી આ પૃથ્વી જેનું ઘર છે તેને આપણે સૌ ‘સુસંસ્કૃત’ અને શિક્ષિત લોકો નિર્હેતુક મારી નાંખીને શું અન્યાય કરતાનથી . . . ?